Etter dette fulgte en svært god periode for Kemboi, der han vant 3000 meter hinder ved VM i friidrett 2011, sommer-OL 2012 og VM i friidrett 2013. Også i Diamond League markerte han seg, med 2.-plass sammenlagt i 2010 og 2011, og 3.-plass i 2013 og 2014. Han greide bare 3.-plass ved Samveldelekene 2014 i Glasgow, der Jonathan Ndiku vant foran Jairus Birech. Han kom også på 3.-plass ved Afrikamesterskapet i friidrett 2014 i Marrakech.